OpenLLM-France/wikimedia huggingface dataset:
# Eva Griñán

Eva Griñán pe Eva de la Caridad Griñán González (Santiago de Cuba 1946-2013) a oa ur ganerez kuban.
Ganet e oa e karter Los Hoyos, e Santiago de Cuba. Studiañ a reas ar c'han en Escuela Nacional de Arte gant Ana Romanian Talmaciano (bet kanerez e C'hoarigandi Bucaresti), ha goude er Centro de Superación para el Arte y la Cultura. Entre 1967 hz 1983 e kanas el laz Orfeón Santiago, renet gant Electo Silva, ha gounit a reas meur a briz, enrollañ albomoù, ha kanañ en holl lec'hioù meur en enez Kuba. Eva a gane gant ar pevarad "Proposicion" a gleved e "Casa de la Trova" hag a genlabouras gant Omara Portuondo hag Elena Burke.
Mont a reas ivez da ganañ d'an Unvaniezh Soviedel, da Hungaria, Polonia, Bulgaria, ha da inizi Barbados, Granada ha Curaçao.
Nebeud a-raok mervel e kemeras perzh gant 75 arzour kuban en enrolladenn ar ganaouenn "Guantanamera", gant ar strollad Playing for Change.

## Liammoù diavaez

* YouTube - In memory of Eva Griñan
# Eva Haule

Eva Sybille Haule-Frimpong (16 a viz Gouere 1954 e Tübingen) a zo un alamanez a gemeras perzh e trede rummad Rote Armee Fraktion. Tapout a reas kaout hec'h abitur (bachelouriezh en Alamagn) e Stuttgart a-raok kas ur vuhez kuzh azalek 1984.

## Oberiant e RAF

* 5 a viz Du 1984 : laerezh a reas armoù ha boledoù en ur stal-armoù e Maxdorf e-kichen Ludwigshafen.
* 18 a viz Kerzu 1984 : kemer perzh a reas e prientiñ lakaat ur vombezenn da darzhañ en ur skol eus NATO en Oberammergau. Soñjal a reer e parkas ur c'harr danvez-tarzh ennañ e-kichen ar skol, met ne darzhas ket an danvez-tarzh abalamour d'ur gudenn deknek.
* 1añ a viz C'hwevrer 1985 : kemer perzh a reas e muntr Ernst Zimmerman e Gauting. Muntret e voe en anv Patsy O'Hara.
* 8 a viz Eost 1985 : asambles gant Birgit Hogefeld e lazhas Edward Pimental a-benn kaout e baperioù identelezh da vont tre diazlec'h aerlu SUA Rhein-Main, e-kichen Frankfurt.
* er memes miz e kemeras perzh er gwalldaol a-enep an diazlec'h-se, ma voe lazhet daou zen ha gloazet ugent den all.

## Harzet ha bac'het

D'an 2 a viz Eost 1986 e voe harzet e Rüsselsheim. D'an 28 a viz Even 1988 e voe kondaonet da 15 vloaz toull-bac'h.
E 2001 e oa da vezañ dieubet, met kavet e voe prouennoù nevez a-zivout ar pezh he doa graet gant RAF hag astennet e voe he frantad en toull-bac'h. Kaset e voe d'un toull-bac'h evit ar maouezed e Neukölln.
D'ar 17 a viz Eost 2007 e voe dieubet$^,$. N'he deus diskouezet tamm keuz ebet evit a sell ouzh ar pezh a reas pa oa ezel eus RAF.

## Luc'hskeudennerez

Pa oa bac'het e heulias Eva Haule kentelioù luc'hskeudenniñ. Hiziv an deiz e tap luc'hskeudennoù eus maouezed toullbac'het. He dastumad titlet "Poltredoù maouezed bac'het" a zo bet graet diskouezadegoù gantañ.

## Notennoù

* ↑ Kurzbiografie: Eva Sybille Haule-Frimpong - Infos zur Rote Armee Fraktion (RAF)
* ↑ http://de.wikipedia.org/wiki/Eva_Haule
* ↑ http://edition.cnn.com/2007/WORLD/europe/08/17/germany.haule.ap/index.html
* ↑ Former Red Army Faction terrorist convicted in US soldier killing released
* ↑ http://www.spiegel.de/international/germany/0,1518,500561,00.html
* ↑ German prison inmate Eva Haule's portraits of fellow prisoners in Istanbul - Turkish Daily News Jan 10, 2007
# Flecktarn

Flecktarn ( ; "touellaozadur briket"), Flecktarnmuster ha Fleckentarn a vez graet eus ur familh touellaozadur unwiskoù brezel aozet diwar tri, pevar, pemp ha betek c'hwec'h liv. An hini implijetañ zo savet gant pemp liv disheñvel pe takad : gwer teñval, griz-gwer, gell-ruz, ha du war ur gwer sklaer pe du war rouz hervez ar saver unwisk.
An touellaozadur gant pemp liv a oa bet savet evit metoù kreiz Europa. Un doare gant tri liv anvet Tropentarn (Wüstentarn ent-ofisiel) zo bet savet evit ar metoù dezerzhel ; implijet eo bet gant Bundeswehr Alamagn en Afghanistan.
An touellaozadur orin gant pemp liv zo implijet, eilet ha kemmet gant meur a vro hervez o ezhommoù hag o hengoun.

## Erlec'hiadur

E 2016 e oa krog embregerezhioù o labourat evit al lu alaman da sevel taolioù-arnod war un unwisk gant un touellaozadur nevez, ar Multitarn diazezet war ar MultiCam stadunanat. Betek-henn n'eo ket ledan implij an touellaozadur nevez.
* Flecktarn belgiat
* M/84 danat
* M/01 danat
* Flecktarn dezerzhel, taol-arnod gall
* Flecktarn alaman
* Tropentarn alaman
* Flecktarn indiat
* Jieitai japanat
* Jieitai goañv japanat
* Jieitai dezerzh japanat
* Flecktarn wz AT 1 PLAMIAK kêrel polonat
* Flecktarn Woodland polonat Gepard
* Flectar-D rus
* "Woodland alaman" kenwerzh sinaat
* Flecktarn dezerzh kenwerzhel
* Schneetarn kenwerzhel touellaozadur erc'h

## Airsoft

Implijet e vez alies gant c'hoarierien Airsoft pe dreistbeverien dre ma vez aes kavout unwiskoù ha dafar Flecktarn a eil dorn ha marc'had-mat.
# Flavius Julius Valens

Flavius Julius Valens (328-378) a oa kenimpalaer Roma, etre 364 ha 375 gant e vreur Valentinian Iañ, hag eus 364 betek e varv e 378 gant e nized Valentinianus II ha Gratianus goude.

## E vuhez

Ganet e oa Valens war-dro 328 e Cibales, ur gêr a zo 80 km er reter da Sirmiumen Pannonia (latin : Colonia Aurelia Cibalae, hiriv Vinkovci en Kroatia).
Eil mab an impalaer Gratianus Funarius e oa.
E vreur a fizias ennañ reter an impalaeriezh, ma vez gwelet ivez evel unan eus impalaered Bizantion.
Mervel a reas er brezel, en emgann Adrianopolis (378) ouzh ar C'hoted.
# Flavius Orestes

Flavius Orestes (Poetovio, war-dro 420 - 28 a viz Eost 476, Piacenza) a oa ur jeneral ha politikour roman eus Pannonia a lakaas e vab da impalaer roman.
Ganet e oa Orestes e Poettovio (hiriv Ptuj en Slovenia) en un tiegezh roman uhel eus Pannonia Savia, ha mab e oa d'ar pagan Tatulus. Advabet e voe gant Romulus, comes Norica, a lavare diskenn eus ar roue Romulus. Dimeziñ a reas d'e verc'h, Flavia Serena,
Pa voe laosket Pannonia gant Huned Attila, e voe kaset Orestes en 443 gant an impalaer Valentinian III da lez Attila ma teuas da vout sekretour (notarius). E 449 e voe kaset Orestes gant Attila div wech da Gergustantin d'an impalaer Theodosius II. Mervel a rea Attila en 453, ha distreiñ a reas Orestes d'an impalaeriezh roman.
Breur e oa Orestes d'ar jeneral Paulus, a oa comes (kont roman).
E 475 e voe anvet Orestes da magister militum ha patricius gant an impalaer Julius Nepos. Ur fazi bras e oa eus e berzh.
D'an 28 a viz Eost 475 e teuas Orestes, e penn un armead foederati, da Ravenna, a oa de facto kêr-benn Impalaeriezh roman ar C'hornôg, abaoe 402, ha diskar a reas gouarnamant Julius Nepos, a rankas tec'hel eus Italia, da repuiñ e Dalmatia, ma talc'has da ren ken na voe drouklazhet e 480.
Orestes neuze a lakaas e vab Romulus da Augustus, ha se zo kaoz ma'z eo anavezet evel Romulus Augustulus (Augustus bihan), rak ne oa nemet ur bugel, etre 12 ha 15 vloaz, pa voe lakaet da impalaer e 475.
En em sevel a reas e soudarded en 476 e-pad emgann Pavia (476) ha lazhañ a rejont Orestes.
Neuze e kerzhas ar jeneral Odovacer gant e arme war-du Ravenna, kêr-benn an impalaeriezh. Hep ket stourm e voe kemeret kêr, prizoniet Romulus Augustulus, ha kemeret ar galloud gant Odovacer.
# Flavius Theodosius

Flavius Theodosius, hag ivez Comes Theodosius e latin, marvet war-dro 376, a oa ur jeneral eus an Impalaeriezh roman. Theodosius an Henañ a lavarer anezhañ ivez d'ober ar c'hemm gant e vab, an impalaer Theodosius Iañ.
Abalamour d'e labour en Enez Vreizh da vare ar barbarica conspiratio, e voe roet dezhañ an titl a Comes Britanniarum (kont ar Vrezhoned). Diwezhatoc'h e stourmas ouzh an Alemanned hag en Mauretania. Anavezet eo e vuhez gant skrid an istorour Ammianus Marcellinus.

## E vuhez

Mab e oa d'ar jeneral Flavius Iulius Honorius, eus ar Gens Iulia dre Sextus Iulius Caesar, kenderv da Julius Caesar. un tiegezh pinvidik e oa, deuet da vout kristen. Dimeziñ a reas da d-Thermantia, war-dro 340. Daou vab da vihanañ o doe :
* Flavius Honorius
* ha Flavius Theodosius, ganet en Cauca en Hispania (hiriv Coca, e proviñs Segovia) e 346, an hini a reno evel Theodosius Iañ.

## En Enez Vreizh

En 368 e voe kaset da Enez Vreizh, evel Comes Britanniarum (gouarnour proviñs roman Britannia, ha gantañ e vab yaouankañ Theodosius hag e niz Maximus. Trec'h e voe a-nep un emglev savet pobloù barbar: Pikted, Skoted ha Saksoned, a oa lamet war ar broviñs roman. Mougañ a reas emsavadeg ar Roman Valentinus, repuet en enez.
E 369 a-enep d'ar C'hermaned en Izelvroioù. Goude se e reas brezel a-enep d'an Alemanned e Rhaetia hag a-enep ar Sarmated e Pannonia. Etre 373 ha 375 a-enep meuriadoù an dezerzh en Afrika. Met dibennet eo bet war urzh an impalaer yaouank Gratianus, mab da Valentinian Iañ, e 376.

## Distro da Roma

Pa zistroas Flavius Theodosius da Roma e voe roet dezhañ lec'h Jovinus evel magister equitum praesentalis e lez an impalaer Valentinian Iañ. En 372 e voe kaset da Illyria da vrezeliñ ouzh ar Sarmated. En 375 ez eas da Africa da enebiñ ouzh emsavadeg ar priñs maour Firmus.

## E varv

E 376 e voe lakaet dar marv e Kartada, ha n'ouzer ket perak. Krediñ a c'haller e oa savet bec'h en Italia goude marv trumm an impalaer Valentinian en miz Du 375 hag e oa savet bec'h etre meur a genstriver. Hervez ur vartezeadenn ne vije ket bet gourc'hemennet ar marv-se gant Gratianus, met gant Valens a rene er Reter, hag a oa eontr Gratianus.
Goude marv Flavius Theodosius e voe kaset e vab Theodosius d'ar gêr, e ti an tiegezh en Gallaecia. Daou vloaz goude avat , goude faezhadeg vras en emgann Adrianopolis e voe anvet e penn an armeoù an impalaeriezh er reter, hag anvet e da augustus gant an impalaer Gratianus, ha karget eus impalaeriezh ar reter, d'an 19 a viz Genver 379
# Flavius Marcianus

Marcianus, pe Flavius Marcianus Augustus, ganet e Trakia pe en Illiria en 392 pe 396, ma marvet d'ar 27 a viz Genver 457, a oa impalaer roman ar Reter (Impalaer Bizantion) adalek 450 betek e varv.
N'ouzer ket kalz a dra diwar-benn e dud. Soudard e oa e dad, hag eveltañ ez eas Marcianus da soudard.
Ren Marcianus a oa bet hini adtapout douaroù impalaeriezh ar reter. Evel impalaer e oa deuet a-benn da dalañ ouzh tagadennoù ar varbared ha da adsevel an ekonomiezh. Eus an tu all en devoe bet ur politikerezh evit e lodenn douaroù nemetken o leuskel Impalaeriezh ar C'hornôg e-unan hep kas sikour a-enep aloubadegoù ar varbared. Dre-se e c'hallas Attila kas da benn ar c'hampagnoù italian hag ar Vandaled mont da breizhañ Roma e 455.
Evit Iliz Ortodoks ar Reter, Marcian a zo bet anzavet evel ur sant evit e rol e-pad kuzuliadeg Chalcedon.
| En e raok : Pulcheria | Impalaer bizantat 392 – 457 | War e lerc'h : Leon Iañ |
# Flavius Victor

Impalaer roman ar C'hornog, 387 / 388
Mab Magnus Clemens Maximus Augustus (ur Spagnol) impalaer roman eus 384 da 388, ha da Elen a Gaernarvon. (ur Vretonez)
Bet ganet e (Seguntium / Caernarvon) war dro 380 - 381.
Savet aogust = impalaer, e Trier, gant e dad, e 387.
Lakaet dindan gwarez ar jeneraled Quintinus ha Nannienus, e Trier, e-kerzh ma oa Maksim o vrezeliñ en Italia.
Bet lazhet gant Arbogast, feal da dTheodoz, e fin 388, e oa bugel c'hoazh (7 vloaz) : Cujus filius Victor eodem anno ab Arbogast comite interfectus est in Gallia = Lazhet eo bet e vab Victor e Galia ar memes bloaz gant ar c'hont Arbogast.

## Daveoù

* ↑ François Zosso & Christian Zingg : Les empereurs romains. 27 av. J.-C. - 476 ap. J.-C. Embannadurioù Errance. 1994
* ↑ John Morris : Nennius. British History and The Welsh Annals. Phillimore & Co. Ltd. 1980.
# Flavius Julius Constans

Flavius Julius Constans (320-350), ganet e Konstantinopolis, a oa impalaer roman eus 337 betek e varv e 350.
Mab yaouankañ Constantinus Iañ e oa Constans. E vamm, Fausta Flavia Maxima, a oa eil gwreg Constantinus. Daou vreur koshoc'h en doa, Constantinus II ha Constantius II.
Savet e voe da Caesar (= eil impalaer) gant e dad, d'an oad a 13 vloaz, d'ar 25 a viz Du 333, ha da Augustus ( = impalaer) d'an 9 a viz Gwengolo 337. En deiz-se e voe rannet an Impalaeriezh etre e zaou vreur all, Constantinus II ha Constantius II, hag eñ. Dezhañ e tegouezhas Italia, Pannonia hag Africa.
Constantinus II, mestr e Galia, Spagn hag Enez Vreizh, a aloubas Italia e 340, met trec'het e voe gant Constans en Aquileia, ma varvas Constantinus. E 341-2, ez eas Constans d'ober un droiad brezel ouzh ar Franked hag e penn kentañ 343 e reas un dro da Enez Vreizh.
E 350 e oa en em savet e jeneral Magnentius a-enep dezhañ, ha daou abeg a oa da se : e vout henvelreviad, hag e warded-korf varbar. Lazhet e voe Constans gant soudarded Magnentius en iliz Helena (Elne, e-kichen Perpignan) d'ar 27 a viz C'hwevrer 350.
| Delwenn penn Constans | Pezh-moneiz en anv Constans |

## Liammoù

a vo kavet e Wikimedia Commons.
* DiMaio, Michael, "Constans I (337-350 A.D.)", De Imperatoribus Romanis site.
# Flavius Magnus Magnentius

Flavius Magnus Magnentius (303-353) a zo bet impalaer roman e-pad tri bloaz hanter, adalek an 18 a viz Genver 350 betek an 10, pe 11, a viz Eost 353.

## Buhez

Ganet e oa bet e Samarobriva (Amiens) war dro 303, ha mab e oa d'ul lejioner brezhon diazezet war lez ar stêr Roen, ha d'ur Frankez a oa bet tapet evel prizoniadez goude un argadenn en tu all d'ar stêr gant an armeoù roman.
Dimeziñ a reas d'un Italianez anvet Justina, mes bugel ebet n'o doe abalamour ma oa-hi re yaouank.
Desavet ma oa bet e-touez soudarded an arme, Magnentius a savas uhel enni betek en em gavout ofiser ha mignon da Marcellinus, mestr-kefridi an impalaer Flavius Julius Constans. Pa welas brud an impalaer o vont da get, Marcellinus a savas Magnentius da impalaer en Autun d'an 18 a viz Genver 350. D'ar 27 C'hwevrer e voe anvet e Galia, Breizh-Veur, Afrika ha Kirenaika.
D'ar 27 C'hwevrer 350 e voe tapet Constans en iliz Helena (Elne) e-kichen Perpignan, ha lazhet. En respont, Constantia, unan eus merc'hed Constans, a savas Vetranio, mestr ar vezin, da impalaer. Tri miz war lerc'h, Eutropia, ur verc'h da Constantius Iañ, a lakaas he mab Nepotianus da gerzhout war-zu Roma. Tapet Roma gantañ e voe anvet Nepotianus da impalaer d'an 3 Mezheven 350.
E dibenn ar miz, d'an 30 Mezheven 350, Marcellinus a gemeras Roma d'e dro, a lazhas Nepotianus hag e vamm war an dro, hag a lakaas kêr dindan beli Magnentius. Nac'het e voe Magnentius gant Constantius II, breur Constans hag impalaer ar Reter. Brezel a savas neuze etre Constantius II ha Magnentius.
E deroù 351 e savas Magnentius e vreur Decentius da eil impalaer (Caesar).
An emgann meur etre Constantius II ha Magnentius a voe d'an 28 Gwengolo 351 e Mursa, Osijek hiziv, war ar stêr Drava. Pevar-ugent mil soudard a oa diouzh tu Constantius, ha tregont mil diouzh tu Magnentius ; 30 000 soudard a voe kollet diouzh tu Constantius ha 24 000 diouzh tu Magnentius. "Emlazh an impalaeriezh roman" a reer eus an argad-se.
Tec'hel etrezek Aquileia a reas Magnentius kent tec'hel adarre da C'halia pa voe adkemeret Aquileia gant Constantius II e deroù 352.
E deroù 353 e oa mestr Constantius II war an Alpoù. O zremen a reas dre ode Montgenèvre (en Alpoù-Uhel hiziv).
E Mons Seleuci (Montsaleon, e-kichen Gap) e voe an emgann diwezhañ. Goude bet trec'het gant Constantius, Magnentius a lazhas e vamm, e vreur Desiderius, hag en em zistrujas e Lugdunum (Lyon) d'an 10 pe 11 Eost 353. Nebeut goude, d'an 18 Eost, e vreur, ar c'hezar Decentius, en em grougas en Agedincum (Sens).
E-giz-se ez echuas istor ur Brezhon aet da impalaer roman.

## Pennadoù kar

* Magnus Decentius, breur dezhañ moarvat.
* Samarobriva.
* Vetranion.

## Levrlennadur

* François Zosso & Christian Zingg : Les empereurs romains 24 av J.-C. - 476 ap. J.-C. Embannadurioù Errance. 2009 (ISBN 978-2-87772-390-9)
# Gwiskamant

Ur gwiskamant zo un dilhad evit paotred ennañ ar pezhioù-mañ:
* ur porpant pe chupenn,
* ur bragoù
* ur jiletenn
Dindan e vez gwisket ur roched, ur gravatenn, a-wechoù ur mouchouer e godell ar bruched hag a-wechoù, war penn, un tog ivez.
# Gwiskva

Ar gwisklec'h, pe gwiskva, eo al lec'h, sal pe di, ma en em wisker. Er c'hoarivaoù pe salioù-dañs eo al lec'h ma tenner an dilhad, ha ma laosker mantilli, togoù, seier. Salioù-dour a vez stag outo er sportvaoù, ha brudet eo gwiskvaoù sportoù zo, re ar vell-droad dreist ar re all.
# Gwispid

Gwispid a zo ur seurt kouignoù sec'h, poazhet div wech en ur forn.
# Gwitevede

Gwitevede :
| Chapel Berven. ||
| Anv gallek (ofisiel) | Plouzévédé |
| Bro istorel | Bro-Leon |
| Melestradurezh ||
| Departamant | Penn-ar-Bed |
| Arondisamant | Montroulez |
| Kanton | Gwitevede (betek 2015) Landivizio (abaoe 2015) |
| Kod kumun | 29213 |
| Kod post | 29440 |
| Maer Amzer gefridi | Jean-Philippe Duffort 2020-2026 |
| Etrekumuniezh | KK Bro Landivizio |
| Bro velestradurel | Bro Montroulez |
| Lec'hienn Web | https://www.plouzevede.fr |
| Poblañsouriezh ||
| Poblañs | 1 775 ann. (2020) |
| Stankter | 96 ann./km² |
| Douaroniezh ||
| Daveennoù lec'hiañ | 48° 36′ Norzh 4° 08′ Kornôg / 48.6, -4.13 |
| Uhelderioù | bihanañ 40 m — brasañ 106 m |
| Gorread | 18,51 km² |
| Gwitevede ||
| kemmañ |
Gwitevede a zo ur gumun eus Bro-Leon, e departamant Penn-ar-Bed, e Breizh. Penn kanton e oa betek 2015.

## Brezhoneg
### Ar Brezoneg er Skol

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

## Istor
### Dispac'h Gall

* Tud eus ar gumun a gemeras perzh en Emgann Kergidu d'ar 24 a viz Meurzh 1793 e-kichen Plougouloum; un dell-gastiz a 13 632 lur a voe paeet gant Gwitevede ha Sant-Nouga edan 24 euriad.

### XX$^{vet}$ kantved
#### Brezel-bed kentañ

* Mervel a reas 88 gwaz eus ar gumun, eleze 4,36% eus he foblañs e 1911, abalamour d'ar brezel.

#### Eil brezel-bed

* Mervel a reas unnek den ag ar gumun abalamour d'ar brezel.

##### Brezel Aljeria

* Mervel a reas ur milour eus ar gumun d’an 31 a viz Gouhere 1958.

## Monumantoù ha traoù heverk

* Chapel Itron Varia Berven, savet er XVI$^{vet}$ kantved.
* Monumant ar re varv, luc’hskeudenn. Dioueliet e voe d’ar 26 a viz Even 1921.

## Emdroadur ar boblañs abaoe 1962

Niver a annezidi

## Gevelliñ

| Bro | Kêr | Abaoe |
| Katalonia (an Norzh) | Sallagosa | 1998 |

## Liammoù diavaez

a vo kavet e Wikimedia Commons.
* (br) Gwitevede war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 265, Kemper, Nouvelles Éditions Bretonnes, 1936
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajennoù 157 ha 158
* ↑ Memorial Genweb
* ↑ Memorial Genweb
* ↑ Fichenn hiniennel - Memorial Genweb
* ↑ Memorial Genweb
* ↑ Université de Lille
# Gwiskañ ar penn en ilizoù

Gwiskañ ar penn en ilizoù a veze graet gant ar merc'hed katolik gwechall, hag a vez graet c'hoazh gant lod, hervez ar broioù.

## Istor

Diazezet eo an ober war un ali roet gant an abostol Paol en e lizhiri da Gorintiz (1,11). E 1917 e voe embannet gant an Iliz katolik e ranke ar merc'hed gwiskañ o fenn en oferenn. Abaoe 1983, n'eo ket ret d'ar merc'hed goleiñ o fenn ken. Derc'hel d'ar c'hiz kozh-se avat a ra an darn eus ar feizidi a fell dezho mirout an doareoù kozh .
# Gwispon

Ur gwispon a vez lavaret eus ur barr-livañ tev a-walc'h, da wisponañ, da lavarout eo da livañ mogerioù dreist-holl, ha da wennrazañ anezho alies.
Komz a reer eus gwispon ivez da envel ur barr-livañ implijet er c'heginañ, ha dreist-holl er pastezerezh.
# Gwisklec'h

Ar gwisklec'h, pe ar sal-emwiskañ, zo ur sal ma en em wisk ha ma tiwisk ar sportourien a-raok un abadenn sport bennak.
# Gwitei

Gwitei :
| An ti-kêr. ||
| Anv gallaouek | Gitei |
| Anv gallek (ofisiel) | Guitté |
| Bro istorel | Bro Sant-Maloù |
| Melestradurezh ||
| Departamant | Aodoù-an-Arvor |
| Arondisamant | Dinan |
| Kanton | Kaon (betek 2015) Bronn (abaoe 2015) |
| Kod kumun | 22071 |
| Kod post | 22350 |
| Maer Amzer gefridi | Géraldine Lucas 2020-2026 |
| Etrekumuniezh | Dinan Tolpad-kêrioù |
| Bro velestradurel | Bro Dinan |
| Lec'hienn Web | (fr)guitte.pagesperso-orange.fr |
| Poblañsouriezh ||
| Poblañs | 718 ann. (2020) |
| Stankter | 49 ann./km² |
| Douaroniezh ||
| Daveennoù lec'hiañ | 48° 17′ 50″ Norzh 2° 05′ 36″ Kornôg / 48.2972222222222, -2.0933333333333 |
| Uhelderioù | kreiz-kêr : 90 m bihanañ 45 m — brasañ 137 m |
| Gorread | 14,53 km² |
| Gwitei ||
| kemmañ |
Gwitei zo ur gumun e Bro Sant-Maloù e kanton Bronn, e departamant Aodoù-an-Arvor, e hanternoz Breizh.

## Douaroniezh

* War lez ar Renk emañ Gwitei.

## Anv

* Bernard Tanguy (1992) : Guite, 1148, 1158 ; Guiteium, 1164 ; Guteium, 1170 ; Guite, 1249 ; Guyte, 1405 ; Guitte, XV$^{vet}$ kantved ; gallaoueg : Djité.
* Erwan Vallerie (1995) : Guite, 1148; 1158 ; Guiteio, 1170, 1239 ; Quitteyo, 1371 ; 'Guite, XVI$^{vet}$ kantved ; Quité, 1630 ; Quite, 1636.

## Ardamezouriezh

* En glazur e groaz en argant.
* Ardamezioù an tiegezh de Guitté.

## Istor
### Dispac'h Gall

* Dekred ar 26 a viz Du 1790 war al le ret : embannet e voe bout mennet da nac'h al le ouzh ar Roue, ar vro hag al lezennoù gant ar person, Berges e anv, hag ar c'hure D'Avoisne.

### XX$^{vet}$ kantved
#### Brezel-bed kentañ

* Mervel a reas 44 gwaz abalamour d'ar brezel hervez monumant ar re varv, da lavaret eo 4,57 % ag ar boblañs hervez an niveradeg bet graet e 1911; lazhet e voe unan anezhe e Rossignol e Belgia d’an 22 a viz Eost 1914 e penn- kentañ ar brezel, soudard er 1añ Rujumant Troadegiezh Trevadennel e oa.

#### Eil Brezel-bed

* Mervel a reas c'hwec'h den ag ar gumun abalamour d'ar brezel.

## Monumantoù ha traoù heverk

| La Pierre Longue | Ar maen-hir La Pierre Longue. Iliz katolik Sant Servan. Kastell Beaumont. Kastell Couellan. Kastell la Perchais, 1723. Maner la Ville-Férier, 1607. Maner les Touches (XVIIvet, XVIIIvet). Monumant ar re varv e-tal an iliz katolik, luc’hskeudenn ha kartenn-bost. |

## Emdroadur ar boblañs abaoe 1962

Niver a annezidi

## Tud

a vo kavet e Wikimedia Commons.

### Ardamezeg ar familhoù

* de Beaumont
* Aotrounez Beaumont, Beauchesne ha La Haye
* En argant e dri fav heizez en gul, krabanet en aour.

## Liammoù diavaez

* (br)Gwitei war al lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Adhésion de Messieurs les Recteurs, Curés et autres ecclésiastiques du diocèse de Saint-Malo, en Bretagne, A l'exposition des principes sur la Constitution du Clergé, adressée à MM. les Evêques députés à l'Assemblée nationale, Imprimerie de Crapart, place Saint-Michel, Pariz, Bro-C'hall, p. 17.
* 1 2 (fr)Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb
# Exodus : Gods and Kings

Exodus: Gods and Kings zo ur film peplum savet e 2014, sevenet ha produet gant Ridley Scott, ha skrivet gant Adam Cooper, Bill Collage, Jeffrey Caine ha Steven Zaillian. Aktourien ar film eo Christian Bale, Joel Edgerton, John Turturro, Aaron Paul, Ben Mendelsohn, Sigourney Weaver ha Ben Kingsley. Diazezet eo war al lodenn eus ar bibl a gont tec'hadenn ar yuzevien diouzh Egipt ha kontet e levr an Ermaeziadeg. Embannet e oa bet e Mezheven 2012 e oa Ridley Scott o vont da gregiñ gant ar film. Ar filmañ a zo bet graet dreist-holl e Bro-Spagn ha kroget e voe e miz Here 2013, gant ouzhpennadurioù filmañ e Pinewood Studios e Bro-Saoz.
# Extremadura

* Ur pennad Extremadura (disheñvelout) zo ivez.
* Arabat droukveskañ gant an anv Estremadura, proviñs istorel e Portugal.
Extremadura hervez ar spagnoleg (yezh ofisiel nemeti), pe "Estremaura" en estremadureg pe fala, zo unan eus ar 17 kumuniezh emren bet krouet e Spagn, e mervent ar vro.

## Douaroniezh

Bevennet eo gant Portugal er c'hornôg, gant Kastilha ha León en norzh, Andalouzia er su hag Kastilha-La Mancha er reter.
Div stêr vras ar vro eo an Tajo hag ar Guadiana.

## Proviñsoù

N'eus nemet div broviñs en Estremadura: hini Cáceres ha hini Badajoz.

## Notennoù

* ↑ Eizh a vez dilennet ha daou a vez dezanvet.
# Extremadura (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Extremadura zo ur ger spagnolek, hag ivez
* anv ur gumuniezh emren e Spagn, Extremadura
* Las Extremaduras, un anv istorel
** Extremadura castellana, douaroù kozh e Rouantelezh Kastilha;
** Extremadura leonesa, douaroù kozh e Rouantelezh León;
* Nueva Extremadura, rannvro e Besrouantelezh Spagn Nevez.

## Pennad kar

* Estremadura, e Portugal